CELEX: 32007R1567
Language: bg
Date: 2007-12-21 00:00:00
Title: Регламент (ЕО) № 1567/2007 на Комисията от 21 декември 2007 година за определяне на количествените ограничения за износ на извънквотна изоглюкоза за 2007/2008 пазарна година

22.12.2007   
            
            
               BG
            
            
               Официален вестник на Европейския съюз
            
            
               L 340/58
            
         
      РЕГЛАМЕНТ (ЕО) № 1567/2007 НА КОМИСИЯТА
   
   от 21 декември 2007 година
   за определяне на количествените ограничения за износ на извънквотна изоглюкоза за 2007/2008 пазарна година
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 318/2006 на Съвета от 20 февруари 2006 г. относно общата организация на пазарите в сектора на захарта (1), и по-специално член 12, буква г) от него,
   като има предвид, че:
   
               (1)
            
            
               Регламент (ЕО) № 318/2006 определя правила относно общата организация на пазарите в сектора на захарта. Съгласно член 12, буква г) от Регламент (ЕО) № 318/2006 количеството изоглюкоза, произведено в превишение на квотата по член 7 от същия регламент, може да бъде изнесено само в рамките на количествените ограничения, които следва да бъдат определени.
            
         
               (2)
            
            
               За някои производители на изоглюкоза в Общността износът извън Общността представлява важна част от икономическата им дейност и те са създали традиционни пазари извън Общността. Износът на изоглюкоза за тези пазари може да бъде икономически надежден и без предоставяне на възстановявания при износ. За тази цел е необходимо да се определят количествени ограничения за износа на извънквотна изоглюкоза, за да могат производителите от Общността да продължат да снабдяват традиционните си пазари.
            
         
               (3)
            
            
               До края на 2007/2008 пазарна година, т.е. до 30 септември 2008 г., е преценено, че определянето на количественото ограничение на 40 000 тона сухо вещество за износ на извънквотна изоглюкоза би съответствало на пазарното търсене.
            
         
               (4)
            
            
               С цел да се гарантира методично управление, да се предотвратят спекулации и да се установят ефективни контролни механизми, следва да се разработят подробни правила за подаването на заявления за лицензии. Такива правила следва да се възползват от процедурите, определени в съществуващото законодателство, с подходящите корекции, за да отразят специфичните нужди на този сектор.
            
         
               (5)
            
            
               С оглед намаляване до минимум на възможността за измами и за предотвратяване на злоупотреби, свързани с повторен внос или повторно въвеждане на пазара на Общността на съответната изоглюкоза, някои от страните от Западните Балкани следва да бъдат изключени като допустими крайни дестинации при износа на извънквотна изоглюкоза. Тези страни от региона, обаче, чиито власти са задължени да издават лицензии за износ за удостоверяване на произхода на захарните или изоглюкозните продукти, внасяни на територията на Общността, следва да не бъдат изключени, тъй като рискът от измами е по-ограничен.
            
         
               (6)
            
            
               С оглед гарантирането на съгласуваност с разпоредбите относно износа в сектора на захарта, определени в Регламент (ЕО) № 900/2007 на Комисията от 27 юли 2007 г. относно постоянна тръжна процедура до края на 2007/2008 пазарна година за определяне на възстановяванията при износ на бяла захар (2) и Регламент (ЕО) № 1060/2007 на Комисията от 14 септември 2007 г. за откриване на постоянен търг за препродажба за износ на захар, съхранявана от интервенционните агенции на Белгия, Чешката република, Ирландия, Испания, Италия, Унгария, Словакия и Швеция (3), износът на извънквотна изоглюкоза следва да не бъде разрешен също така и до някои близки дестинации.
            
         
               (7)
            
            
               С оглед намаляване на риска от повторен внос в Общността и по-специално, за да гарантират, че специфичните правила за повторно въведени стоки, посочени в Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (4) и в Регламент (ЕИО) № 2454/93 на Съвета от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета относно създаване на Митнически кодекс на Общността (5) се спазват, държавите-членки следва да вземат всички необходими мерки за контрол.
            
         
               (8)
            
            
               В допълнение на разпоредбите на Регламент (ЕО) № 951/2006 на Комисията от 30 юни 2006 г. за определяне на подробни правила за прилагането на Регламент (ЕО) № 318/2006 на Съвета по отношение на търговията с трети страни в сектора на захарта (6) следва да се определят допълнителни разпоредби относно управлението на количествените ограничения, определени в настоящия регламент, и по-специално относно условията за кандидатстване за лицензии за износ.
            
         
               (9)
            
            
               Предвидените с настоящия регламент мерки са в съответствие със становището на Управителния комитет по захарта,
            
         ПРИЕ НАСТОЯЩИЯ РЕГЛАМЕНТ:
   Член 1
   Определяне на количествени ограничения за износ на извънквотна изоглюкоза
   1.   До края на 2007/2008 пазарна година, т.е. до 30 септември 2008 г., количественото ограничение, посочено в член 12, буква г) от Регламент (ЕО) № 318/2006, е 40 000 тона, в сухо вещество, за износ без възстановяване на извънквотна изоглюкоза, която е под кодове по КН 1702 40 10, 1702 60 10 и 1702 90 30.
   2.   Износ в рамките на количественото ограничение, определено в параграф 1, се позволява за всички дестинации, с изключение на следните:
   
               а)
            
            
               трети страни: Андора, Албания, Босна и Херцеговина, Бивша югославска република Македония, Светия престол (града държава Ватикана), Лихтенщайн, Черна гора и Сан Марино;
            
         
               б)
            
            
               територии на държави-членки, които не са част от митническата територия на Общността: Сеута и Мелила, общините Ливиньо и Кампионе д’Италия, Фарьорските острови, Гренландия, Хелиголанд, и областите в Република Кипър, където правителството на Република Кипър не упражнява ефективен контрол;
            
         
               в)
            
            
               европейски територии, чиито външни отношения се осигуряват от държава-членка и които не са част от митническата територия на Общността: Гибралтар.
            
         3.   Износ на продуктите по параграф 1 се позволява единствено когато те отговарят на следните условия:
   
               а)
            
            
               получени са като резултат от изомеризация на глюкоза;
            
         
               б)
            
            
               имат тегловно съдържание на фруктоза в сухо състояние не по-малко от 41 %;
            
         
               в)
            
            
               имат общо тегловно съдържание на полизахариди и олигозахариди в сухо състояние, включително дизахариди и тризахариди, не повече от 8,5 %.
            
         Сухото съдържание на изоглюкоза се определя на базата на плътност на разредения разтвор в съотношение едно към едно, а за продукти с много висока плътност, чрез изсушаване.
   Член 2
   Лицензии за износ
   1.   За износ в рамките на количественото ограничение, определено в член 1, параграф 1 от настоящия регламент, се изисква представяне на лицензия за износ съгласно разпоредбите на Регламент (ЕО) № 1291/2000 на Комисията (7), Регламент (ЕО) № 951/2006 и съгласно член 19 от Регламент (ЕО) № 967/2006 на Комисията (8), освен ако не е предвидено друго в настоящия регламент.
   2.   Чрез дерогация от член 9 от Регламент (ЕО) № 1291/2000 правата, които произтичат от лицензията за износ, не могат да се прехвърлят.
   Член 3
   Заявление за лицензии за износ
   1.   Заявления за лицензии за износ в рамките на количественото ограничение, определено в член 1, параграф 1 от настоящия регламент, могат да бъдат подавани само от производители на изоглюкоза, които са одобрени съгласно член 17 от Регламент (ЕО) № 318/2006 и на които е била разпределена квота за изоглюкоза за 2007/2008 пазарна година съгласно член 7 от същия регламент.
   2.   Заявленията за лицензии за износ се подават до компетентните органи на държавата-членка, в която заявителят е получил квота за изоглюкоза.
   3.   Заявленията за лицензии за износ се подават всяка седмица, от понеделник до петък, считано от датата на влизане в сила на настоящия регламент, и докато се преустанови издаването на лицензии в съответствие с член 8.
   4.   Заявителите могат да подават само по едно заявление за всеки седмичен период, цитиран в параграф 3.
   5.   Количеството, заявено за всяка лицензия за износ, не надхвърля 5 000 тона.
   6.   Към заявлението се прилага доказателство, че гаранцията по член 4 е била внесена.
   7.   Клетка 20 от молбата за лицензия за износ и самата лицензия съдържат следното вписване:
   „извънквотна изоглюкоза за износ без възстановяване“.
   Член 4
   Гаранция за лицензията за износ
   1.   Чрез дерогация от член 12, параграф 1, буква б), четвърто тире от Регламент (ЕО) № 951/2006, заявителят внася гаранция в размер на 110 EUR за тон нетно сухо вещество изоглюкоза.
   2.   Гаранцията по параграф 1 може да бъде внесена по избор на заявителя в брой или под формата на гаранция, предоставена от организация, отговаряща на критериите, определени от държавата-членка, в която e подадено заявлението за лицензия.
   3.   Гаранцията по параграф 1 от настоящия член се освобождава в съответствие с член 35 от Регламент (ЕО) № 1291/2000 за:
   
               а)
            
            
               количеството, за което по смисъла на член 31, буква б) и член 32, параграф 1, буква б), i) от Регламент (ЕО) № 1291/2000 заявителят е изпълнил задължението за износ, произтичащо от лицензиите, издадени в съответствие с член 6 от настоящия регламент, и
            
         
               б)
            
            
               когато заявителят е представил доказателство, удовлетворяващо компетентните органи на държавата-членка, където е издадена лицензията за износ, че митническите формалности по вноса са изпълнени по смисъла на член 16 от Регламент (ЕО) № 800/1999 на Комисията (9) за въпросното количество изоглюкоза.
            
         4.   Доказателствата, посочени в параграф 3, се представят в рамките на 12 месеца, считано от датата на приемане на декларацията за износ.
   Член 5
   Съобщаване от страна на държавите-членки
   1.   Държавите-членки нотифицират Комисията не по-късно от първия работен ден на всяка седмица за количествата изоглюкоза, за които са подадени заявления за лицензии за износ през предходната седмица.
   Заявените количествата се разпределят по осемцифрения код по КН. Държавите-членки също така информират Комисията, ако не са подадени заявления за лицензии за износ.
   Настоящият параграф се прилага единствено за държавите-членки, за които е определена квота за изоглюкоза за 2007/2008 пазарна година в приложение III и/или в точка II от приложение IV към Регламент (ЕО) № 318/2006.
   2.   Комисията изготвя седмично обобщение на количествата, за които са подадени заявления за лицензии за износ.
   Член 6
   Издаване и валидност на лицензиите
   1.   Лицензиите се издават на третия работен ден след извършване на нотификацията, посочена в член 5, параграф 1, като се взима предвид процента на приемане, определен от Комисията в съответствие с член 8.
   2.   Държавите-членки нотифицират Комисията на първия работен ден от всяка седмица за количествата изоглюкоза, за които са издадени лицензии за износ през предходната седмица.
   3.   Лицензии за износ, издадени в рамките на количественото ограничение, определено в член 1, параграф 1, са валидни от деня на издаване до края на третия месец след този на издаването, но най-късно до 30 септември 2008 г.
   4.   Държавите-членки съхраняват данни за действително изнесените количества изоглюкоза в рамките на лицензиите за износ.
   5.   Държавите-членки нотифицират Комисията преди края на всеки месец за действително изнесените количества изоглюкоза през предходния месец.
   6.   Параграфи 2, 4 и 5 от настоящия член се прилагат единствено за държавите-членки, за които е определена квота за изоглюкоза за 2007/2008 пазарна година в приложение III и/или в точка II от приложение IV към Регламент (ЕО) № 318/2006.
   Член 7
   Методи за съобщаване
   Нотификациите, предвидени в член 5, параграф 1, член 6, параграфи 2 и 5, се подават по електронен път, като се използват формулярите, предоставени на държавите-членки от Комисията.
   Член 8
   Преустановяване на издаването на лицензии за износ
   Когато количествата, за които са подадени заявления за лицензии за износ, надвишават количественото ограничение, определено в член 1, параграф 1 от настоящия регламент за съответния период, разпоредбите, предвидени в член 9 от Регламент (ЕО) № 951/2006, се прилагат mutatis mutandis.
   Член 9
   Контролни механизми
   Държавите-членки взимат всички необходими мерки за установяване на подходящи контролни механизми, за да се гарантира спазването на специфичните правила за повторно въведени стоки, определени в глава 2 на дял VI от Регламент (ЕИО) № 2913/92 и в дял I на част III от Регламент (ЕИО) № 2454/93 и за да се предотврати заобикалянето на преференциални споразумения с трети страни.
   Член 10
   Влизане в сила и прилагане
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 21 декември 2007 година
      
         
            За Комисията
         
         Mariann FISCHER BOEL
         
         
            Член на Комисиятa
         
      
   
   
      (1)  ОВ L 58, 28.2.2006 г., стр. 1. Регламент, последно изменен с Регламент (ЕО) № 1260/2007 (ОВ L 283, 27.10.2007 г., стр. 1).
   
      (2)  ОВ L 196, 28.7.2007 г., стр. 26.
   
      (3)  ОВ L 242, 15.9.2007 г., стр. 8.
   
      (4)  ОВ L 302, 19.10.1992 г., стр. 1. Регламент, последно изменен с Регламент (ЕО) № 1791/2006 (ОВ L 363, 20.12.2006 г., стр. 1).
   
      (5)  ОВ L 253, 11.10.1993 г., стр. 1. Регламент, последно изменен с Регламент (ЕО) № 214/2007 (ОВ L 62, 1.3.2007 г., стр. 6).
   
      (6)  ОВ L 178, 1.7.2006 г., стр. 24. Регламент, изменен с Регламент (ЕО) № 2031/2006 (ОВ L 414, 30.12.2006 г., стр. 43).
   
      (7)  ОВ L 152, 24.6.2000 г., стр. 1.
   
      (8)  ОВ L 176, 30.6.2006 г., стр. 22.
   
      (9)  ОВ L 102, 17.4.1999 г., стр. 11.